Baudouin de Jonghe

'''Baudouin de Jonghe d'Ardoye''', nado en Bruxelas o 18 de xuño de 1842 e finado en Ixelles o 8 de abril de 1925, foi un numismático belga, presidente da Sociedade Real de Numismática de Bélxica durante 36 anos.
## Traxectoria 
### Orixe familiar e formación 
Baudouin de Jonghe, Vizconde de Jonghe, naceu no seo da familia De Jonghe d'Ardoye, procedente da nobreza orixinaria dos Países Baixos meridionais, e posteriormente de Bélxica. Era fillo de Zénobie de Bagenrieux (1826-1897) e do Vizconde Jules de Junghe (1811-1857).

Cursou estudos na Escola Militar de Artillaría, na que se graduou como oficial do Exército belga, e participou na guerra de 1870.

### Carreira profesional e como numismático 
Finalizada a contenda, abandonou a carreira militar e, xa na actividade civil, dedicouse a asuntos industriais e financeiros, chegando a formar parte de consellos de administración de diversas empresas.

O gran coleccionista belga Louis de Coster, amigo da súa familia,  iniciouno na historia das emisións monetarias dos antigos principados dos Países Baixos, e en 1865 convidouno a ingresar como membro correspondente na Sociedade Real de Numismática de Bélxica (SRNB). O 4 de xullo de 1869 pasou á condición de membro de número desta entidade, da que logo foi elixido vicepresidente o 1 de xullo de 1888 e finalmente presidente o 24 de novembro de 1889, cargo que exerceu ata 1925. e de 1910, ambas celebradas en Bélxica. Polos seus servizos prestados á Sociedade, en 1919 esta entidade recoñeceuno coa entrega da súa medalla, e o 1 de marzo de 1925 nomeouno presidente de honra vitalicio.

Entre outras entidades e sociedades eruditas, de Jonghe pertenceu tamén á Real Academia Belga de Arqueoloxía, como membro correspondente desde 1894 e como membro titular desde 1896. Igualmente, formou parte da Sociedade Libre de Belas Artes de Bruxelas, entidade que en 1897 lle encomendou formar parte dunha comisión organizadora do cuarto Salón da Sociedade, dedicado ao gravado de medallas e moedas.

## Vida persoal 
Baudouin de Jonghe acadou o título de vizconde en 1871, transferible a toda a súa descendencia. En 1876 casou coa baronesa Dolorès de Vinck de Deux Orp (1852-1938), con quen tivo un fillo chamado Eugène de Jonghe (1877-1947), que foi conselleiro provincial en Namur e alcalde de Anthée. como consecuencia dunha conxestión pulmonar.

* (1874). "Quelques monnaies rares et inédites du Brabant et de ses fiefs". En *RBNS*, Vol 30. Páxinas 97-107.
* (1889). "Trouvaille de monnaies du Moyen Âge faite à Walfergem (Assche), en mai 1889". En *RBNS*, Vol 45. Páxinas 587-591.
* (1890). "Deux monnaies frappées en Flandre en 1581". En *RBNS*, Vol 46. Páxinas 422-429.
* (1904). "Le florin d’or au type de Florence d’Englebert de la Marck, évêque de Liège (1345-1364)". En *RBNS*, Vol 60. Páxinas 49-52.
* (1910). "Deux deniers lossains frappés à Hasselt". En *RBNS*, Vol 66. Páxinas 5-11.
* (1922). "Quelques monnaies de Battenbourg". En *RBNS*, Vol 74. Páxinas 5-17.

## Notas 
## Véxase tamén 
### Outros artigos 
* Gabinete de Medallas da Biblioteca Real de Bélxica
* Sociedade Real de Numismática de Bélxica

### Bibliografía 
* Tourneur, V. (1925). "Nécrologie: Le Vicomte Baudouin de Jonghe". En *Revue belge de numismatique et de sigillographie*. 77. Sociéte royale de numismatique de Belgique. Páxinas 141-145.

* Tourneur, V. (1964). "Jonghe (Baudouin-Auguste-Franóis-Chislain, vicomte de)". En *Biographie nationale*. Académie Royale des sciences, des letres et des beaux-arts de Belgique. Supl. Tomo IV. Fasc. 1. Páxinas 313-316.